## Naputak o načinu vođenja očevidnika objekata pod nadzorom i očevidnika o obavljenim pregledima i poduzetim mjerama tržišne inspekcije

### NN 49/1995 (17.7.1995.), Naputak o načinu vođenja očevidnika objekata pod nadzorom i očevidnika o obavljenim pregledima i poduzetim mjerama tržišne inspekcije

# MINISTARSTVO GOSPODARSTVA

Na temelju članka 34. Zakona o tržišnoj inspekciji ("Na rodne novine",
br. 21/85) ministar gospodarstva donosi

## NAPUTAK

### O NAČINU VOĐENJA OČEVIDNIKA OBJEKATA POD NADZOROM I OČEVIDNIKA O OBAVLJENIM PREGLEDIMA I PODUZETIM MJERAMA TRŽIŠNE INSPEKCIJE

I

Radi osiguranja uvida u provođenje inspekcijskog nadzora nad primjenom
propisa iz djelokruga tržišne inspekcije, ovin naputkom propisuje se način
vođenja slijedećih očevidnika:

1. Očevidnik objekata pod nadzorom (Obrazac TI-1/P i TI-I/O - u daljnjem
tekstu: obrazac TI-1)

2. Očevidnik o obavljenom inspekcijskom nadzoru i poduzetim mjerama
(obrazac TI-2)

Obrasci TI-1 i TI-2 tiskani su uz ovaj naputak i čine njego, sastavni
dio.

II.

Obrasci TI-1 i TI-2 obvezno se vode na računalu.

Uz podatke propisane ovim naputkom, u obrazac TI-1 TI-2 mogu se unositi
i drugi podaci od značaja za rad tržišne inspekcije.

Način unošenja podataka u računalo mora osigurati naknadni prikaz i
tiskanje obrasca TI-1 i TI-2 u obliku i sadržajk propisanim ovim prvilnikom.

Svi podaci što se unose u računalo moraju imati svoju sigurnosnu kopiju
pohranjenu na odgovarajućem magnetskon mediju (pričuvna kopija).

Pričuvna kopija stvara se najmanje jednom mjesečno za nove podatke.

III.

Očevidnik objekata pod nadzorom (obrazac TI-1) dužna je voditi tržišna
inspekcija u Ministarstvu gospodarstva, županijskim uredima i uredu Grada
Zagreba za svaki objekt koji je sukladno propisanoj nadležnosti podvrgnut
njihovom inspekcijskom nadzoru.

Objekt pod nadzorom smatra se svaka pravna ili fizička osoba čija je
djelatnost podvrgnuta inspekcijskom nadzoru tržišne inspekcije.

Ako pravna ili fizička osoba obavlja djelatnost putem više poslovnih
jedinica (podružnica, skladište, prodavaonica, kiosk pogon, servis, predstavništvo
i dr.) svaka od tih poslovnih jedinica smatra se objektom nadzora i upisuje
se u obrzac TI-1.

U obrazac TI-1 ne upisuju se fizičke osobe za koje se utvrdi da obavljaju
djelatnost bez obrtnice - odobrenja.

IV.

U obrazac TI-1/P upisuju se pravne osobe i njihove poslovne jedinice
i drugi objekti nadzora koji se ne smatraju obrtnicima.

Način upisa u obrazac TI-1/P:

1. Od rednog broja 1. do 7. upisuju se odgovarajući podaci iz isprava
i podataka upisani u propisan registar (rješenje o upisu, rješenje o MTU-a
i dr.)

2. Ako pravna osoba ima više poslovnih jedinica, za svaku poslovnu jedinicu
ispuniti će se poseban obrazac TI-1/P sa svim podacima o pravnoj osobi,
s tim što će se u red. br. 3. oblik, naziv i sjedište poslovne jedinice
upisati: npr. robna kuća "Zeko" Zagreb, Draškovićeva 16 ili Autoservis
"ZUBAK", Sesvetski Kraljevac br. 5 i sl.

3. Ako se kao objekt nadzora upisuje poslovna jedinica, u red. br. 5.
upisuju se nazivi djelatnosti koji taj objekt može obavIjati sukladano
rješenju o MTU-a

4. Podaci o obavljenom nadzoru i poduzetim mjerama:

red 1: redni broj obavljenog nadzora

red 2: datum izvršene kontrole iz zapisnika ili druge isprave o obavljenom
nadzoru ;

red 3: broj spisa - klasifikacijska oznaka;

red 4: potpuna kontrola ili djelomična kontrola (kontrola cijena i kakvoće
svježeg mesa, kontrola tržnice na malo, kontrola legaliteta i sl.):

red 5: vrsta utvrđene povrede (npr. 2 prekršaja i jedan privredni prijestup)
;

red 6: navodi se propis i članak povreda koje su utvrđene (npr. članak
19. Zakona o obrtu ili članak 12. točka 6. Zakona o trgovini i dr.);

red 7: navodi se redni broj i godina upisa iz obrasca TI-2 pod kojim
su upisani podaci o obavljenom nadzoru i poduzetim mjerama za kontrolirani
objekt (npr. 3/95);

red 8: navodi se ime i prezime tržišnog inspektora koji je obavio nadzor
odnosno proveo postupak.

V.

U obrazac TI-1/O upisuju se obrtnici i njihove poslovne jedinice i izdvojeni
pogoni.

Način upisa u obrazac TI-1/O:

1. Od rednog broja 1. do 7. upisuju se odgovarajući podaci iz isprava
i podataka upisani u obrtni registar odnosno propisane evidencije o izdanim
povlasticama i rješenjima o izdvojenom pogonu (obrtnica, povlastica, rješenje
o izdvojenom pogonu):

2. PODACI O OBAVL.JENOM NADZORU I PODUZETIM MJERAMA.

U red 1. do 8. upisivanje podataka se vrši analogno upisivanju kao u
obrazac TI-1/P (točka 4. redovi 1. do 8.).

VI.

Očevidnik o obavljenom inspekcijskom nadzoru i poduzetim mjerama (obrazac
TI-2) dužan je voditi svaki tržišni i viši tržišni inspektor u Ministarstvu
gospodarstva i tržišni inspektor u županijskom uredu i ucedu Grada Zagreba
(u daljnjem tekstu: tržišni inspektor).

Inspekcijskim pregledom smatra se svaki pregled kojeg je tržišni inspektor
obavio nad objektom podvrgnutom njegovom nadzocu o čemu je sastavljen zapisnik.

Podaci u obrazac TI-2 upisuju se odmah ili najkasnije u roku 3 dana
od dana sastavljanja zapisnika o obavljenom inspekcijskom pregledu i nastale
promjene koja podliježe upisu.

VII.

Način upisivanja podataka u pojedine rubrike i redove obrasca TI-2:

1. red. broj: daje se svakom inspekcijskom nadzoru obavljenom po službenoj
dužnosti ili provedenom postupku po zapisniku ili prijavi i sl. drugog
tijela državne uprave (MUP, druga inspekcija i sl.);

2. naziv i adresa objekta: upisuje se naziv objekta koji je bio predmet
nadzora. Za fizičke osobe za koje se utvrdi da obavljaju djelatnosti bez
pravnog osnova upisuje se ime i prezime i adresa stanovanja ;

3. oznaka djelatnosti: upisuje se šifra i naziv djelatnosti iz obrasca
TI-1;

4. osnovni broj predmeta: upisuje se klasifikacijska oznaka spisa ;

5. datum nadzora: upisuje se datum završene kontrole iz zapisnika ili
druge isprave o obavljenom nadzoru;

6. predmet nadzora: pobliže se upisuje što je bio predmet nadzora, (npr.
potpuna kontrola ili djelomična kontrola, kontrola cijena i kakvoće svježeg
mesa, kontrola nedopuštene trgovine i sI.);

7. nadzorom je obavljena kontrola primjene propisa:

a) u redovima 7., 9., 11., 13. i 15. pod "broj" upisuje se
broj propisa koji je bio predmet kontrole po područjima nadzora. Npr. ako
je u prodavaonici kontrolom obuhvaćena primjena Zakona o trgovini, Pravilnika
o obliku i načinu vođenja trgovačke knjige, Zakona o kontroli cijena, Zakona
o standardizaciji, 5. Pravilnika o kakvoći proizvoda, Zakona o mjeriteljskoj
djelatnosti (ispravnost mjerila) upisuje se u red 7. broj 2., u red 9.
broj 1., u red 11. broj 6., i u red 15. broj 1. ;

b) u redovima 8., 10.,12.,14. i 16. pod "propis" upisuju se
poimenice svi propisi čija je primjena nadzirana u obavljenom nadzoru;

8. upravno rješenje: u redove 17. i 18. upisuje datum donošenja rješenja,
članak i propis temeljem kojeg je donesena upravna mjera (npr.15.6.1995.,
članak 75. Zakona o obrtu);

9. žalbeni postupak: u red 19. upisuje se datum zaprimljene žalbe; u
red 20. navodi se članak ZUP-a po kojem je žalba riješena; u red 21. navodi
se datum dostave žalbe drugostepenom tijelu ; u red 22. navodi se datum
rješenja drugostepenog tijela i u red 24. odluka toga tijela (npr. žalba
odbačena ili odbijena ili poništeno rješenje i dr.);

10. upravni spor: u red 24. upisuje se datum kada je tužba podignuta,
a u red 25. ishod sudske odluke;

11.

a) prekršajni postupak: u red 26. upisuje se datum podnošenja zahtjeva;
u red 27. broj utvrdenih prekršaja obuhvaćenih zahtjevom ; u red 28. propis
i članak povreda koje su utvrđene i u redove 29. i 30. datum i ishod prekršajnog
postupka;

b) rješenje po članku 109. ZP-a: u redovima 31. do 33. upisuje se broj
i datum rješenja i iznos kazne. Ako je po prigovoru rješenje stavljeno
izvan snage u red 3. naznačuje se "stavljeno izvan snage" ;

c) kazna na licu mjesta; u red 34. upisuje se broj naplaćenih kazni
na licu mjesta s tim da se naplaćena kazna za jedan prekršaj za koji odgovara
pravna i odgovorna osoba smatra jednom kaznom; u red 35. upisuje se propis
i članak temeljem kojeg je

naplaćena mandatna kazna, a u red 36. upisuje se ukupan iznos za svaku
naplaćenu kaznu.

12. privredni prijestup i kazneno djelo: u redove "privredni prijestupi"
od 37. do 40. i u "kazneno djelo" od 43. do 47. podaci se upisuju
analogno podacima kolona prekršajnog postupka;

13. imovinska korist: u red 48. upisuje se iznos predložene i oduzete
imovinske koristi u obliku razlomka;

14. proizvodi stavljeni izvan prometa: u red 49. upisuje se novčani
iznos robe stavljen izvan prometa;

15. privremeno oduzeta roba: u red 50. upisuje se u vidu razlomka novčani
iznos privremeno oduzete robe i novčani iznos oduzete robe po nadleinom
sudskom tijelu ;

16. uzeti uzorci za analizu: u redove od 51. do 53. upisuje se broj
i vrsta uzetih uzoraka te ishod postupka ispitivanja.

VIII.

Za fizičke osobe za koje se utvrdi da obavljaju djelatnost bez obrtnice
- odobrenja, triišna inspekcija županijskog ureda i ureda Grada Zagreba
vodi na računalu poseban očevidnik fizičkih osoba koje obavljaju djelatnost
bez obrtnice - odobrenja (obrazac TI-3).

Obrazac TI-3 tiskan je uz ovaj naputak i čini njegov sastavni dio.

Način upisivanja podataka u pojedine rubrike i kolone:

kolona 1: upisuje se redni broj;

kolona 2: upisuje se ime i prezime fizičke osobe za koju je utvrđeno
da obavlja djelatnost bez obrtnice-odobrenja i adresa stanovanja;

kolona 3: upisuje se datum kontrole iz zapisnika tržišnog inspektora
ili drugog tijela državne uprave (MUP, druga inspekcija i dr.);

kolona 4: upisuje se pobliži opis mjesta na kojem je obavljena djelatnost
bez odobrenja (npr. Varaždin, tržnica na malo ili Zagreb, okretište tramvaja
Črnomerec) ;

kolona 5: upisuje se naziv djelatnosti koju je obavljala fizička osoba
(npr. trgovina na malo; proizvodnja kruha, usluge popravka vozila i dr.);

kolona 6: upisuju se skupine proizvoda ako se obavlja djelatnost trgovine
i proizvodnje (voće, povrće, tekstil, vino i sl.);

kolona 7. upisuje se red. broj upisa iz obrasca TI-2 pod kojim je zaveden
obavljeni inspekcijski pregled fizičke osobe ;

kolona 8: upisuje se ime i prezime tržišnog inspektora koji je obavio
inspekcijski nadzor odnosno vodio postupak.

IX.

O poslovima izvan inspekcijskog nadzora može se ustroji zasebna evidencija
iz koje će biti vidljiva i ostala aktivnost trižišne inspekcije (drugi
inspekcijski poslovi, poslovi vještačenja, referentski poslovi i sl.).

X.

Podaci sadržani u obrascu TI-1, TI-2 i TI-3 obvezno se koriste prilikom
sastavljanja mjesečnih, kvartalnih, godišnjih i drugih izvješća o radu
tržišne inspekcije.

XI.

Stupanjem na snagu ovog Naputka prestaje važiti Uputstvo o načinu vođenja
evidencije o objektima nadzora i inspekcijskim pregledima koje obavljaju
tržišni inspektori ("Narodne novine" br. 50/81 i 55/89).

XII.

Ovaj naputak stupa na snagu 1. siječnja 1996. godine.

Klasa: 336-01/95-01/279

Urbroj: 526-01-95-0001

Zagreb, 6. srpnja 1995.

Ministar

**Nadan Vidošević**, v.r.

![](dodatni/362736.gif)

![](dodatni/362737.gif)

![](dodatni/362738.gif)

![](dodatni/362739.gif)

Naputak, NN 49/1995-1011
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)